ELEKTROTEHNIČKA I EKONOMSKA ŠKOLA

NOVA GRADIŠKA

KLASA:602-03/17-07/01-14

URBROJ:2178/15-05-17-1

Nova Gradiška,23.3.2017.

ZAPISNIK

 sa 54. sjednice Školskog odbora održane 23. ožujka 2017. god. s početkom u 15.15 sati

Sjednicu Školskog odbora otvorila je predsjednica Školskog odbora gđa. Ljiljana Ptačnik. Predsjednica je pozdravila nazočne članove odbora i istaknula da je na sjednici Školskog odbora prisutno četiri člana Školskog odbora, i to: gosp. Tomislav Wirth, gđa. Ivana Gajski-Berić, gosp. Ivan Lozinjak te gđa. Ljiljana Ptačnik.

Sjednici nisu nazočni gđica. Valentina Buljubašić, gosp. Franjo Matijašević i gosp. Dario Marenić.

Predsjednica Školskog odbora je predložila usvajanje dnevnog reda koji se sastojao od sljedećih točaka:

DNEVNI RED:

1. Usvajanje zapisnika sa 53. sjednice Školskog odbora

2. Suglasnost za upošljavanje po raspisanom natječaju od 10.3.2017.

3. Usvajanje Pravilnika:

 - o provedbi postupka jednostavne nabave

 - o kućnom redu

 - o zaštiti i obradi arhivskog i registraturnog gradiva

 - o zaštiti na radu

4. Razno:

**Predloženi Dnevni red je usvojen sa četiri glasa za.**

**1. Usvajanje zapisnika sa 53. sjednice Školskog odbora**

Predsjednica Školskog odbora zamolila je članove odbora prije postupka usvajanja zapisnika da se izjasne o eventualnim primjedbama ili dopunama na predloženi zapisnik.

**Članovi Školskog odbora nisu imali primjedbi ni dopuna na sačinjeni zapisnik te je isti usvojen sa četiri glasa za.**

**2.** **Suglasnost za upošljavanje po raspisanom natječaju od 10.3.2017.**

U drugoj točki dnevnog reda predsjednica Školskog odbora je zamolila ravnateljicu škole da upozna članove odbora pristiglim zamolbama prema raspisanom natječaju.

Ravnateljica je između ostalog istaknula da je dosadašnji zaposlenik Zdenko Jurić, mag.inž.mach. podnio zahtjev za sporazumni prestanak radnog odnos zbog odlaska na novo radno mjesto te da je škola sukladno u obvezi popuniti upražnjeno radno mjesto. Škola je sukladno zakonskim odredbama zatražila od Ureda državne uprave suglasnost za raspisivanje natječaja za mjesto nastavnika/cu strukovnih predmeta strojarskog područja (dipl.inž. strojarstva). Budući da je navedeni Ured izdao suglasnost za raspisivanje natječaja, škola je raspisala natječaj 10.3.2017. god.

Po raspisanom natječaju od 10.3.2017. god. koji je bio objavljen na stranicama Zavoda za zapošljavanje, stranicama škole kao i oglasnoj ploči škole za popunu navedenih radnih mjesta u školu su pristigle zamolbe kandidata, a podaci o istima dostavljeni su na uvid članovima odbora u zatraženoj suglasnosti za zasnivanje radnog odnosa po raspisanom natječaju.

Prema zatraženoj suglasnosti koja je dostavljena članovima odbora škole, članovi odbora su zamoljeni za suglasnost za prijem u radni odnos kandidata/tkinje koji ispunjava uvjete za zasnivanje radnog odnosa prema Zakonu o odgoju i obrazovanju i Pravilniku o stručnoj spremi i pedagoškom obrazovanju nastavnika u srednjem školstvu i to za:

**1. Radno mjesto nastavnika/ce stručnih predmeta strojarskog područja (dipl.inž. strojarstva)-neodređeno nepuno radno vrijeme - 15 sati nastave tjedno i pripadajuću količinu ukupnog radnog vremena**

**predložena kandidatkinja: Ivanka Mutnjaković**, **mag.inž.mech. (položena PPI)**

Članovi Školskog odbora su nakon izlaganja ravnateljice pristupili glasovanju za predloženu kandidatkinju.

Nakon provedenog glasovanja predsjednica Školskog odbora je konstatirala slijedeće:

***Članovi Školskog odbora su sa četiri glasa za dali suglasnost za upošljavanje predložene kandidatkinje Ivanke Mutnjaković, mag.inž.mech. s položenom PPI.***

**3. Usvajanje Pravilnika:**

 ***- o provedbi postupka jednostavne nabave***

 ***- o kućnom redu***

 ***- o zaštiti i obradi arhivskog i registraturnog gradiva***

 ***- o zaštiti na radu***

Veza uz ovu točku dnevnog reda ravnateljica je istaknula potrebu usklađivanja akata škole s važećim zakonima po navedenim područjima. Škola je sukladno tome načinila prijedloge svojih akata koji su dostavljeni članovima školskog odbora na uvid. Zamolila je potom članove odbora da otvore raspravu o istima.

Članovi Školskog odbora nisu imali pitanja niti prijedloga vezano uz predložene akte .

Predsjednica Školskog odbora je zamolila članove odbora da glasuju o svakom od predloženih akta. Nakon provedenog glasovanja predsjednica odbora je konstatirala slijedeće:

* **Pravilnik** ***o provedbi postupka jednostavne nabave je usvojen i donesen sa četiri glasa za***
* **Pravilnik o kućnom redu je usvojen i donesen sa četiri glasa za**
* **Pravilnik o zaštiti i obradi arhivskog i registraturnog gradiva je usvojen i donesen sa četiri glasa za**
* **Pravilnik o zaštiti na radu je usvojen i donesen sa četiri glasa za**

**4. Razno:**

U točki razno ravnateljica je upoznala članove sa stanjem duga vezano uz korištenje nastavno-sportske dvorane. Naime dug od održavanja zimske lige malog nogometa nije podmirio NK Sloga Nova Gradiška.

Članovi Školskog odbora su informaciju primili na znanje.

Nakon što su iscrpljene sve točke dnevnog reda 54. sjednica Školskog odbora je okončana u 15.45 sati.

 Zapisničar: Predsjednica Školskog odbora:

 Vesna Batalo,dipl.iur. Ljiljana Ptačnik,prof.